เรื่องร้องเรียน: (ฝ่าฝืน) แจ้งจับ-ปรับคนทิ้งขยะพักอยู่ 19/18 ซ.อินทามระ3 ทิ้งทุกวันจนเป็นแหล่งน้ำขังขนาดใหญ่ ทำให้เกิดไข้เลือดออกระบาดในซ.อินทามระ3 ขอภาพเสร็จสิ้นเป็นใบเสร็จค่าปรับเพราะทำมาเป็นปีๆแล้วและสนข.ตักเตือนไปแล้วหลายๆครั้งยังก่อความเดือดร้อนอีก!!(ดูจากกองขยะ)
การดำเนินการของเจ้าหน้าที่: จากกรณีดังกล่าว ฝ่ายเทศกิจ สำนักงานเขตพญาไท มิได้นิ่งนอนใจในปัญหาความเดือดร้อน ตามที่ท่านได้แจ้งเข้ามา แต่จากพรบ.รักษาความสะอาดฯ มาตรา 40 ตามที่ท่านได้อ้างถึง และกรุณาแจ้งเข้ามานั้น ได้กำหนด"ชัดเจน"ตามตัวอักษรแล้วว่า " ให้แจ้ง " เพื่อทำการแก้ไข ซึ่งหมายความถึง " เจ้าของบ้าน " ผู้ครอบครองกรรมสิทธิ์ และหากเจ้าของบ้านไม่แก้ไขให้ถือเป็นความผิด และในกรณีของผู้ทิ้งหากทิ้งในที่เอกชน "ไม่ใช่ที่สาธารณะ" และเจ้าบ้านผู้มีสิทธิ์โดยตรงมิได้กล่าวหาบุคคลนั้นก็ไม่มีสิทธิ์ที่จะจับกุมในกรณีมาตรา 40 แห่งพรบ.รักษาความสะอาดฯ ตามที่ท่านได้แจ้งมาแต่อย่างใด    การที่เจ้าของบ้านได้รับแจ้งปัญหาความเดือดร้อนในกรณีนี้นั้น ฝ่ายเทศกิจได้ติดตามผลอยู่สม่ำเสมอ แต่เนื่องจากการแก้ไขของเจ้าของบ้านต้องแก้ไขเป็นบริเวณกว้าง ซึ่งต้องใช้งบประมาณของเจ้าของบ้านเอง และมีการติดต่อระหว่างฝ่ายเทศกิจและเจ้าของบ้านโดยมิได้แจ้งให้"บุคคลอื่น"หรือ"ผู้ร้อง"ทราบ จึงทำให้จำเป็นต้องใช้เวลาในการแก้ไข    ขณะนี้จากการประสานงานอย่างต่อเนื่อง จึงทราบว่าเจ้าของบ้านรับปากด้วยวาจาว่าจะทำการแก้ไขให้เสร็จสิ้นภายในสิ้นปีนี้
ความเห็นของผู้แจ้ง: จัดการปัญหาไม่ตรงจุด ต้นเหตุอยู่ที่คนทิ้ง!!!!!ยืดเยื้อมานานเป็นปีๆแบ้ว
พื้นที่: แขวงสามเสนใน เขตพญาไท กรุงเทพมหานคร